MÄÄRUS						                              26.06.2024 nr 8

Kaitseministri määruste muutmine seoses Kaitseliidu seaduse muutmise ja sellega seonduvalt teiste seaduste muutmise seaduse rakendamisega		

Määrus kehtestatakse Kaitseliidu seaduse § 40 lõike 5 ja § 43 lõike 8 ning relvaseaduse § 241 lõike 3 alusel.

§ 1. Kaitseministri 25. märtsi 2015. a määruse nr 7 „Kaitseliidu relva, laskemoona, erivahendi ja enesekaitsevahendi tegevliikme elukohas hoidmise tingimused ning hoiule andmise kord“ muutmine

Kaitseministri 25. märtsi 2015. a määruses nr 7 „Kaitseliidu relva, laskemoona, erivahendi ja enesekaitsevahendi tegevliikme elukohas hoidmise tingimused ning hoiule andmise kord“ tehakse järgmised muudatused:

1) paragrahvi 2 lõiget 6 täiendatakse teise lausega järgmises sõnastuses: 	

„Kui hoiukohas hoitakse rohkem kui 5000 padrunit, siis peab piirmäära ületavat padrunite kogust hoidma relvadest eraldi relvakapis või relvahoidlas eraldi lukustatud sektsioonis.“;

2) paragrahvi 6 lõiget 3 täiendatakse teise lausega järgmises sõnastuses: 	

„Kui hoiukohas hoitakse rohkem kui 5000 padrunit, külastab kontrollija hoiutingimuste järelkontrollimiseks hoiuõigusega tegevliikme elukohta vähemalt ühe korra kolme aasta jooksul.“; 

3) paragrahvi 6 lõiget 4 täiendatakse teise lausega järgmises sõnastuses: 	

„Kui hoiukohas hoitakse rohkem kui 5000 padrunit, ei või järelkontrolli teha sagedamini kui kord aastas, välja arvatud juhul, kui on alust arvata, et tegevliige on rikkunud hoiutingimusi või relva käitlemise nõudeid.“;

4) paragrahvi 6 lõikes 5 asendatakse number „2“ numbriga „3“;

5) paragrahvi 9 täiendatakse lõikega 5 järgmises sõnastuses:	

„(5) Käesoleva määruse § 2 lõike 6 kohaldamisel lähtutakse riikliku järelevalve meetme kohaldamise ajal hoiukohas tegelikult hoitavate padrunite kogusest. Käesoleva määruse § 6 lõigete 3 ja 4 kohaldamisel lähtutakse soetamisloa otsuse kõrvaltingimuses märgitud padrunite kogusest või hoiukohas järelevalve käigus tuvastatud padrunite kogusest, kui see ületas eelnimetatud kõrvaltingimuses märgitud koguse“.

§ 2. Kaitseministri 29. juuni 2018. a määruse nr 7 „Sõjaväerelvade registri põhimäärus“ muutmine

Kaitseministri 29. juuni 2018. a määrust nr 7 „Sõjaväerelvade registri põhimäärus“ täiendatakse §‑ga 211 järgmises sõnastuses:

„§ 211. Kaitseliidu, Kaitsepolitseiameti ning Politsei- ja Piirivalveameti andmevahetus

Kaitseliit edastab relvaseaduse § 241 lõigetes 21 ja 22 sätestatud andmed jooksva kalendriaasta 30. juuni ja 31. detsembri seisuga. Andmed edastatakse 10 kalendripäeva jooksul käesoleva lõike esimeses lauses nimetatud tähtpäeva möödumisest.“.

§ 3. Kaitseministri 15. juuni 2015. a määruse nr 15 „Tegevliikme relva soetamiseks loa andmise tingimused ja vorm“ muutmine

Kaitseministri 15. juuni 2015. a määruses nr 15 „Tegevliikme relva soetamiseks loa andmise tingimused ja vorm“ tehakse järgmised muudatused:

1) paragrahvi 3 täiendatakse lõikega 31 järgmises sõnastuses: 	

„(31) Soetamisloa andmisel määratakse kõrvaltingimusega kindlaks ühes hoiukohas hoitava laskemoona suurim lubatud kogus, arvestades käesoleva määruse § 2 lõike 1 punkti 6 alusel taotluses märgitud laskemoona kogust.“;

2) paragrahvi 3 lõiget 4 täiendatakse punktiga 21 järgmises sõnastuses:	

„21) soetamisloa põhiregulatsioon ja kõrvaltingimused;“;

3) paragrahvi 12 täiendatakse lõikega 3 järgmises sõnastuses: 	

„(3) Enne 1. juulit 2024. a väljastatud soetamisloa alusel võib tegevliige hoida ühes hoiukohas kuni 5000 padrunit kõigi tegevliikme relvade kohta kokku. Kui tegevliige soovib hoida hoiukohas rohkem kui 5000 padrunit, siis peab ta esitama selle kohta kirjaliku taotluse Kaitseliidu ülemale või malevapealikule.“.

§ 4. Kaitseministri 29. märtsi 2022. a määruse nr 6 „Kaitseliidu tegevliikme tervisenõuded“ kehtetuks tunnistamine

Kaitseministri 29. märtsi 2022. a määrus nr 6 „Kaitseliidu tegevliikme tervisenõuded“ tunnistatakse kehtetuks.

(allkirjastatud digitaalselt)
[Allkirjastaja ees- ja perekonnanimi]
[Allkirjastaja ametinimetus]

(allkirjastatud digitaalselt)
[Allkirjastaja ees- ja perekonnanimi]
[Allkirjastaja ametinimetus]